Vuosikokous käynnistyi avajaisten jälkeen esityslistan mukaisesti. Kokoukseen osallistuu 589 äänivaltaista kokousedustajaa 264 lionsklubista.

Kokouksessa hyväksyttiin liiton toimintakertomus 2021–2022, vahvistettiin liiton tilinpäätös ja merkittiin tiedoksi tilintarkastuskertomus ja toiminnantarkastajan lausunto.

Varapuheenjohtajavaalissa strategiatyöryhmän toinen puheenjohtaja, C-piirin entinen piirikuvernööri, PDG Nina Moilanen, LC Vihti voitti vastaehdokkaansa F-piirin entisen piirikuvernöörin ja liiton viestintäjohtaja MDC, PDG Raimo Sillanpään, LC Vaasa/Meri 68 prosesentin äänienemmistöllä.

Vuosikokous hyväksyi Lions 2030 Strategia -esityksen.

Vuosikokoukselle jätettiin kaksi klubialoitetta. LC Oulunsalon esitys Punainen Sulka -kampanjan toteuttamisesta kaudella 2026-2027 hyväksyttiin. LC Vantaa/ Hiekkaharju-Sandkullan esitys sodankäynnin yhteydessä siviiliväestöön kohdistuvien sotarikosten eliminoinnista hylättiin.

Jäsenmaksua kaudelle 2023-24 korotetaan 39 €/ jäsen johtuen elinkustannusten noususta. Kuluvalla kaudella jäsenmaksu on ollut 35 €/ jäsen. Liittymismaksuun ja kannatusjäsenmaksuihin ei esitetty muutoksia.

Seuraavat vuosikokouksen järjestäjät Espoon vuosikokouksen jälkeen ovat Turku vuonna 2024, Rauma vuonna 2025 ja Oulu vuonna 2026. Vuodelle 2027 ei ole tullut määräaikaan mennessä hakemuksia ja siirtyy päätettäväksi seuraavaan vuosikokoukseen.

Iltajuhlassa palkittiin

Lauantai-illan iltajuhlassa jaettiin palkintoja.

Presidential Award jaettiin CC Heikki Mäelle, LC Paattinen, lion Jorma Jauhiaiselle, LC Iisalmi/Koljonvirta ja NSR-koordinaattori, PDG Björn Hägerstrandille, LC Åland/Culinaria.

Leadership Awardin saivat MD-PRC, PDG Raimo Sillanpää, LC Vaasa/Meri, VCC Mika Pirttivaara, LC Tapiola, MD-GLT, PDG Aarno Niemi, LC Rauma/Reimari, MD-GMT, PDG Hannu Hertti, LC Padasjoki ja DG Jouni Hilke, LC Rovaniemi/Pöyliö.

International President’s Certificate of Appreciation myönnettiin MD-YC, PDG Tor-Erik Backströmille, LC Nedervetil, lion Petri Kelolle, LC Espoo/Pohjoinen-Esbo/Nord, lion Jyri Kurkille, LC Helsinki/Kontula, PCC Heikki Hemmilälle, LC Ylivieska, PDG Hannu Anttoselle, LC Oulu/Pateniemi, PDG Hannu Nymanille, Iisalmi/Koljonvirta, PDG Hannu Saarnilehdolle, LC Helsinki/Töölö, lion Lauri Kairalle, LC Vantaa/Pähkinärinne, lion Marika Haapaselle, LC Seinäjoki/Aalto ja PID Markus Flaamingille, LC Vantaa/Kaivoksela.

Kotimainen III-ruusukkeen ansiomerkki annettiin PDG Jukka Rauhaniemelle, LC Turku/Suikkila ja kahden tähden Leo -ansiomerkki leohallituksen puheenjohtaja Elina Laaksolle, Leo Club Helsinki.

Lue lisää muista päätöksistä LION-lehdestä 4/23.

Anna-Kaisa Jansson